Кылаас чааһа.

**Тиэмэ:** «Үчүгэй майгыҥ-көтөр кынатыҥ».

**Кылаас чааһын сыала**:

1. О5ону иитиигэ саха норуота былыргыттан туттар буойууларын о5олорго тиэрдии.
2. Иитии ньымаларыгар ѳс хоһооннорун туттуу.
3. О5олор бэйэ-бэйэлэрин кытта сѳпкѳ алтыһар услуобуйаларын тэрийии.

**Былаан:**

1. Тэрээһин чааһа.
2. Тиэмэни арыйыы.
3. Сүрүн чаас
   1. Бѳлѳ5үнэн соруда5ы толоруу.
   2. Соруда5ы кѳмүскээһин.
4. Иитии буойуулара. Аньыылар (бэсиэдэ)
5. Түмүк.

**Кылаас чааһын хаамыыта.**

|  |  |  |
| --- | --- | --- |
| **Этап** | **Учуутал дьайыыта** | **О5о** |
| 1. **Тэрээһин чааһа.** | Үтүѳ күнүнэн оҕолор! Бүгүн кылаас чааһыгар бѳлѳхтѳрүнэн арахсан үлэлиэхпит. (Бѳлѳҕүнэн арааран олордуу) | Үтүѳ күнүнэн! |
| 1. **Тиэмэни арыйыы. Кылаас чааһын проблематын туруоруу.** | « Үчүгэй майгыҥ- кѳтѳр кынатыҥ» (Ѳс хоһооно)  - Бу тугу аахтыгыт?  -Үчүгэй майгылаах киһи диэн хайдах киһини ааттыыбытый?  -Эһиги санааҕытыгар, ѳс хоһоонугар этиллэринэн үчүгэй майгылаах киһи тоҕо кѳтѳр кынаттааҕа буолуой? Ол хайдах киһи кынаттанар?  - Оҕолор, сахалар олус сѳптѳѳх сытыы тылынан эппит эбиттэр: «Үчүгэй майгыҥ-кѳтѳр кынатыҥ» диэн. Үчүгэй майгылаах киһини дьон сѳбүлүүр, убаастыыр. Маннык киһи ыарахаҥҥа да түбэстэҕинэ, киниэхэ кѳмѳҕѳ кэлэр киһи элбэх буолуо. Ханна эрэ бардаҕына дьон үѳрэ-кѳтѳ кѳрсүѳ, тугу эмит кѳрдѳстѳҕүнэ үѳрэ-кѳтѳ кѳрсүѳхтэрэ. Ол аата бу киһи үтүѳтэ бэйэтигэр 100 тѳгүл улаатан тѳннѳр. Дьоҥҥо үтүѳнү оҥорор киһи «кынаттанар» эбит.  - Майгы-сигили туһунан саха норуота элбэҕи этэр эбит. Ааҕыҥ уонна хайдах майгыны ѳс хоһоонунан эппиттэрин быһаарыҥ:   * «Уу» диэбитэ хаар- «хаар» диэбитэ уу. * Биир мэник сүтэрбитин сүүс кѳрсүѳ булбат. * Тимир илии, кытаҕас ытыс. * Аһаан баран атаһын ахтыбыт диэбиккэ дылы. * Сүрэ5э суох үлэ чэпчэкитин, ас минньигэһин талар.   - Бүгүн кылаас чааһыгар туох туһунан кэпсэтэр эбиппитий? | Аа5ыы  Дьоҥҥо кѳмѳлѳһѳр, кыыһырбат уо.д.а  -Биһиги санаабытыгар үчүгэй майгылаах киһи элбэх табаарыстаах, дьоҥҥо үчүгэй сыһыаннаах, бэрээдэктээх буолуо.   * Сымыйаччы киһи туһунан. * Ыһыллаҕас киһи туһунан. * Кѳҥѳс киһи. * Бэйэмсэх киһи. * Сүрэҕэ суох киһи.   -Кылаас чааһыгар араас майгы-сигили туһунан кэпсэтэр эбиппит. |
| **3. Сүрүн чаас.** | | |
| **3.1 О5олору 4 бѳлѳххѳ араарыы.** | (Бѳлѳхтѳр тус туспа сорудахтаахтар)  1 бѳлѳх сорудаҕа (эбии киллэһик 1)  2 бѳлѳх сорудаҕа (эбии киллэһик 2)  3 бѳлѳх сорудаҕа (эбии киллэһик 3)  4 бѳлѳх сорудаҕа (эбии киллэһик 4) |  |
| * 1. **Соруда5ы кѳмүскээһин.** | Бѳлѳхтѳргэ бэриллибит тиэкистэри о5олор ааҕаллар, быһаараллар. Бэриллибит ѳс хоһооннортон сѳптѳѳҕүн талаллар. | Бѳлѳхтѳрүнэн тахсан сорудахтарын ааҕаллар, быһаараллар. |
| 1. **Иитии буойуулара. Аньыылар (бэсиэдэ)** | **-** Сахалар былыр оҕолорун иитэллэригэр араас буойуулары тутталлара. Буойуулар диэн «Маннык гынар сатаммат, аньыы» дэнэрэ. Ол аньыылароҕону куһаҕаны оҥоротон сэрэтэллэр, куһаҕан дьайыы буолбатын диэн харыстыыллар. Холобур:  **1.Сүрэҕэлдьиир куһаҕан: сүрэҕэ суох буолуоҥ.**  **2. Тѳрѳппүт тылын истибэт -аньыы: Айыыһытыҥ кэлэйиэ.**  **3. Ийэни, аҕаны ыыстыыр –аньыы: мѳкү киһи буолуоҥ.**  **4. Ойуурга сылдьан айдаарар-аньыы: Баай байанай соһуйуо.** |  |
| 1. **Түмүк.** | -Туох саҥаны биллибит дии санаатыгыт?  -Бүгүҥҥү кылаас чааһын кэннэ туох санаа үѳскээтэ?  -Кылаас чааһыгар ордук тугу сѳбүлээтигит?  -Бүгүҥҥү үлэҕитин сыаналааҥ. |  |

**Эбии киллэһик 1**

Вася сайын алааска ынахтарын кѳрѳ сылдьан, бѳрѳнү кѳрбүт курдук, аттыгар баар дьоннору кѳмѳҕѳ ыҥырбыт.

-Бѳрѳѳ, бере! Кѳмѳлѳһүҥ!

Аттыгар үлэлии сылдьар дьон сүүрэн кэлбиттэрэ, ханнык да бѳрѳлѳр суохтар. Вася ол оннук хаста да ыҥыра сылдьыбыт.

Онтон биирдэ кырдьык бѳрѳ ынахтарга саба түспүтүгэр, кѳмѳҕѳ дьоннору ыҥыра сатаабыт. Дьоннор итэҕэйбэтэхтэр уонна кѳмѳҕѳ кэлбэтэхтэр. Бѳрѳ ынахтарга саба туһэн барыларын сууллартаабыт.

-Тоҕо улахан дьон Васяҕа кѳмѳлѳһѳ кэлбэтэхтэрий?

-Вася то5о албыннаабытый?

-Эһиги санааҕытыгар Вася сѳпкѳ гыммыт да?

-Итинник оонньообута туохха тиэрдибитий?

-Бу уолга тугу сүбэлиэ этигитий?

Өс хоһоонноро.

**Эбии киллэһик 2**

**Күнчээн уонна Сүрэ5э суох (остуоруйа)**

-Күнчээн! Күнчээн! Баhаалыста сыҕарыйан биэриэҥ дуу? Миэхэ аhара итии.

Күнчээн күлбүт. Эс, киhи өйүгэр баппат ди. Хас киhи эттэ5ин аайы сыҕарыйыам үhү да!?

Сүрэҕэ суох кыыhырбыт уонна айаҕын муҥунан хаhыырбыт.

- Халбарыйыаххын баҕарбаккын!?

-Суох!

-Өссө! Оччо5о мин манна кыhыыбар да сытыам.

* *Сүрэ5э суох ити быhыытынан кимиэхэ куһаҕаны оҥордо?*

Ѳс хоһооноро:

Сүрэҕэ суох сүүс сүбэлээх. Үлэ сыа кырбыыр буолбатах. Үлэлиэҥ да, өллөнүөҥ.

**Эбии киллэһик 3**

Биир сааһыт куобахтыы барбыт.Арай мас анныгар куобах сытар үһү.Сааһыт саҥа аллайа түһэр:

- Ама, миэнэ буолаа инигин. Икки бууккун икки уолбар биэриэм.Икки холгун икки кыыспар биэриэм.Ийэбитигэр сиһиҥ этин биэриэм.Мэйиитин бэйэм сиэм.

Араатардаан бүтэн баран, сааһыт көрбүтэ куобаҕа суох үһү.

- Сааһыт туһунан туох дии санаатыгыт ?

- Маннык киһини хайдах майгылаах дииллэрий?

- Ханнык өс хоһооно барсарый? Талыҥ?

Ѳс хоһооноро:

Уорар аньыы: байыаҥ суоҕа. Кус сүрэх, куттас куобах.

**Эбии киллэһик 4**

Мичил, оскуола кэнниттэн дьиэтигэр тиийэ охсоору, оптуобуһу кэтэһэн ыксыы турар.Арай, ол туран көрдөҕүнэ, оптуобус тохтобулугар сиргэ сабыс- саҥа суотабай төлөпүөн сытар эбит.Үүт- үкчү кини баҕарарын курдук.Ылан сиэбигэр угунна.

- Мичил хайдах быһыыланна?

- Маннык майгыны туох дииллэрий?

- Маннык түгэҥҥэ тугу гыныахха сөбүй?

Ѳс хоһооноро:

Киһиргиир аньыы: кирсиҥ быстыа. Уу диэбитэ хаар, хаар диэбитэ уу.